b"\n_START_ARTICLE_\nChris Pine\n_START_SECTION_\nPrimii ani\n_START_PARAGRAPH_\nPine s-a n\xc4\x83scut \xc3\xaen Los Angeles, California.Tat\xc4\x83l lui este Robert Pine, ce a ap\xc4\x83rut \xc3\xaen serialul Chips interpret\xc3\xa2nd pe sergentul Joseph Getraer, \xc8\x99i mama sa este Gwynne Gilford, o fost\xc4\x83 actri\xc8\x9b\xc4\x83 devenit\xc4\x83 psiho-terapeut\xc4\x83. El are o sor\xc4\x83 mai mare, Katie. Bunicii lui Pine din partea mamei erau Anne Gwyenn, o actri\xc8\x9b\xc4\x83 de la Hollywood, \xc8\x99i Max M. Gilford, un avocat._NEWLINE_Pine a urmat cursurile liceului Oakland School \xc8\x99i a ob\xc8\x9binut o diplom\xc4\x83 \xc3\xaen limba englez\xc4\x83 de la Berkley (California) \xc3\xaen 2002. El a studiat engleza \xc8\x99i la Universitatea din Leeds \xc3\xaen Anglia pentru un an. Dup\xc4\x83 ce a absolvit, a studiat la American Conservatory Theater \xc3\xaen San Francisco.\n_START_SECTION_\nCarier\xc4\x83\n_START_PARAGRAPH_\nPrimul rol profesional al lui Pine a fost \xc3\xaen 2003 \xc3\xaentr-un episod din E.R.\xc2\xa0; \xc3\xaen acela\xc8\x99i an a ap\xc4\x83rut \xc3\xaen episoade din The Guardian \xc8\x99i CSI: Miami. \xc3\x8en 2004 a ap\xc4\x83rut \xc3\xaen De ce Germania?, un scurtmetraj, \xc8\x99i \xc3\xaen The Princess Diaries 2: Royal Engagement(Jurnalul prin\xc8\x9besei 2: Logodna regal\xc4\x83). Pine a jucat al\xc4\x83turi de Anne Hathaway. Filmul a fost lansat \xc3\xaen luna august a acelui an, av\xc3\xa2nd un impact puternic, m\xc4\x83surat dup\xc4\x83 \xc3\xaencas\xc4\x83ri. \xc3\x8en 2005, Pine a ap\xc4\x83rut \xc3\xaentr-un episod din Six Feet Under(Sub p\xc4\x83m\xc3\xa2nt Srl) \xc8\x99i \xc3\xaen filmul independent Dest\xc4\x83inuiri, ce a fost lansat direct pe DVD \xc8\x99i \xc3\xaen Taurii, un alt film de scurtmetraj._NEWLINE_Pine a ap\xc4\x83rut \xc3\xaen filmul f\xc4\x83cut pentru televiziune Pred\xc4\x83-te, Dorothy, care a fost lansat la \xc3\xaenceputul anului 2006. El l-a jucat de asemenea pe Jake Hardin \xc3\xaen filmul american Just my luck (Doar norocul meu), o comedie romantic\xc4\x83 unde a jucat al\xc4\x83turi de Lindsay Lohan. Filmul a fost lansat pe 12 mai 2006. Tot \xc3\xaen acela\xc8\x99i an Pine a ap\xc4\x83rut \xc3\xaen comedia Blind dating(\xc3\x8ent\xc3\xa2lniri pe nev\xc4\x83zute) \xc8\x99i \xc3\xaen filmul de ac\xc8\x9biune Smokin' Aces._NEWLINE_De\xc8\x99i aflat la \xc3\xaenceput de carier\xc4\x83, Chris Pine a primit \xc8\x99ansa de a juca rolul c\xc4\x83pitanului James T. Kirk \xc3\xaen blockbusterul lui J. J. Abrams Star Trek: The Future Begins (2009)."